شەفەق نیوز/ وەڕێۆبەرایەتی هەواڵگری سەربازی، ئمڕوو یەکشەممە، راگەیان دەسکردنی وە هەڵمەت وەشکین لە زنجیرەی کوێەیل حەمرین لە پارێزگای دیالە.
وەڕێۆبەرایەتیەگە لە بەیاننامەیگ وت: لە تەقەلایلی ئارا دەسکردن وە هەڵمەتەیل وەشکین و مینەی چەک و عەتاد و تەقەمەنی لە بەشیگ لە ئاوایەیل لە ناحیەی جەبارە لە زنجیرەی کوێەیل حەمرین، وەهەماهەنگی وەگەرد بەش هەواڵگری فەرماندەی ئۆپراسیۆنەیل دیالە، مەفرەزیل بەش هەواڵگری سەربازی لە فیرقەی پەنجەم و فەسیل رەوانگە و فەسیلیگ لە سریەی موغاویر لیوای پیادەی ٢٠ و فەوج یەکەم، دەسکردنە ئۆپراسیۆن وەشکین لە ئاوایەیل مەهدی ساڵح و خەڵەف جاسم.
وەگورەی بەیاننامەگە؛ هێزەکان چگنە ناو دیوەخانەیلیگ لەناویان، و دەسنریا بان ٧ بومب دروسکریاگ و گولەی هاوەن و ٣ بوتڵ ئاگرکپەوکەر وەشیوەی تەقینەوە و شەوخەف و پەتو.
وتیش؛ مەفرەزەیل ئەندازیاری ئەو چشتەیلە لە شوون خوەیان داغان کردن.
